ગેજેટ ડેસ્કઃ એક સમયે ભારતમાં ધૂમ મચાવનાર નોકિયા બ્રાન્ડ લાંબા સમય પછી દમદાર સ્માર્ટફોન લાવ્યું છે. નોકિયા બ્રાન્ડની માલિક HMD ગ્લોબલે Nokia 6.1 Plus ને કંપનીએ થોડા મહિના અગાઉ ચીનમાં Nokia 6X નામથી લોન્ચ કર્યો હતો. નોકિયા 6X એ ચીનમાં ખૂબ ધૂમ મચાવી હતી. ચીનમાં થોડી જ સેકન્ડ્સમાં આ સ્માર્ટફોન Sold Out થઇ ગયો હતો. આ જ નોકિયા 6X ને કંપનીએ ભારતમાં Nokia 6.1 Plus તરીકે લોન્ચ કર્યો છે. નોકિયા 6.1 પ્લસની ખાસિયત તેની આઇફોન-એક્સ જેવી નૉચ ડિસ્પ્લે છે. તે સિવાય નોકિયા 6.1 પ્લસને ગૂગલના એન્ડ્રોઇડ વન પ્રોગ્રામ હેઠળ તૈયાર કરવામાં આવ્યો છે, આથી આ સ્માર્ટફોન ગૂગલના પિક્સલ સ્માર્ટફોન્સની જેમ સ્ટોક એન્ડ્રોઇડ એક્સ્પીરિયન્સ આપે છે.